Täna öösel magasin paremini. Ootasin hommikul "Südameasja", aga seda ei tulnudki.    Olen üksinda, nagu mitmel eelneval aastavahetuselgi. See on mu vabatahtlik otsus. Üksindus pole siis sugugi kurb, kui tead, et tegelikult võiksid mitmele poole minna. Kui tahaksid.    Lähen varsti poodi ja surnuaeda. Teen varakult nn kohustuslikud käigud ära, et siis keskenduda vana-aasta programmi jälgimisele. Olgu ta siis pealegi halb või masumaitseline (nagu kindlasti hiljem selgub!)    Kõik aastalõpu kokkuvõtted on tehtud, kriips alla tõmmatud.    Tänase päeva "projekt" on kirjutada midagi head ja ilusat igasse blogisse, mida loen.  Lisaks veel täiendan sissekannet päeva jooksul, kuni selle aasta AEG saab ümber.  Teen ka pilte imelisest talveilmast.    ***       Aasta viimane päev on jõudmas lõpusirgele. Usun, et paljud armsad teelised ja toredad blogipidajad on juba vajunud mugavatesse tugitoolidesse, kõht seapraadi ja hapukapsast täis, ja suunanud oma pilgud teleriekraanile.    Ei või olla!!! Jälle algabki see "Õhtusöök ühele"! Siirdun mõnele teisele kanalile, kuigi mul on põhimõte, et "surfama" ei hakka.    Mõned telefonikõned ja MSNi-suhtlused on juba toimunud.  Mul ei ole ikka veel  üksi igav. Lubasin, et kui hakkab, lähen siit umbes 100 m eemale - külla, kus on seltskond, kae tud toidulaud ja köetud saun.    Tänaval võttis mind vastu igikelts ja lumi, mis oli aetud kõnniteedele. Vaata, et sind alla ei aetaks.  Võtsin üles lumist kodulinna, suhtlesin linnarahvaga.  Süütasin kalmudel küünlad.      Erakordselt kaunis talveilm on, külma umbes - 10.             Ma saan hakkama. Mõningaste mööndustega isegi hästi.